PMIndiaData/PMIndiaSum huggingface dataset:
రాజస్థాన్ లో జరిగిన ఒక రహదారి దుర్ఘటన కారణం గా ప్రాణనష్టం సంభవించినందుకుసంతాపాన్ని వ్యక్తం చేసిన ప్రధాన మంత్రి

రాజస్థాన్ లోని బాడ్ మేర్ లో జరిగిన ఒక రహదారి దుర్ఘటన కారణం గా ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రధాన మంత్రి కార్యాలయం ఒక ట్వీట్ లో – ‘‘రాజస్థాన్ లోని బాడ్ మేర్ లో జరిగిన రహదారి దుర్ఘటన అత్యంత దుఃఖదాయకం గా ఉంది. ఈ దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు ఇదే నా సంతాపం. ఈ దుఃఖ ఘడియ లో బాధితుల కు ఆ ఈశ్వరుడు సంయమన శక్తి ని ప్రసాదించుగాక: ప్రధాన మంత్రి’’ అని పేర్కొంది.
ముంబ‌యి లో 26/11 న జరిగిన ఉగ్ర‌వాద దాడుల లో మృతుల‌కు నివాళులు అర్పించిన ప్ర‌ధాన మంత్రి

ముంబ‌యి లో 26/11 న జరిగిన ఉగ్ర‌వాదుల దారుణ దాడుల లో ప్రాణాలు కోల్పోయిన వారి కి ప్ర‌ధాన మంత్రి శ్రీ న‌రేంద్ర మోదీ నివాళులు అర్పించారు. “ముంబ‌యి లో 26/11 న జరిగిన ఉగ్ర‌వాదుల దారుణ దాడుల లో ప్రాణాలు కోల్పోయిన వారికి ఇవే నా వివాళులు. ఆప్తుల‌ను కోల్పోయిన కుటుంబాల‌ సభ్యులకు సంఘీభావాన్ని వ్య‌క్తం చేద్దాం. ముంబ‌యి దాడుల లో ఉగ్ర‌వాదుల కు ఎదురొడ్డి పోరాడిన మన సాహ‌సిక పోలీసు బల‌గాలకు మ‌రియు భ‌ద్ర‌త ద‌ళాల‌కు దేశ ప్ర‌జ‌లు కృత‌జ్ఞ‌త పూర్వ‌కం గా శిర‌స్సు ను వంచి ప్రణామాలు ఆచ‌రిస్తున్నారు” అని ఒక సందేశం లో ప్ర‌ధాన మంత్రి పేర్కొన్నారు.
యునైటెడ్ కింగ్ డమ్ ప్రధాని గౌరవనీయురాలు ఎలిజాబెథ్ ట్రస్ గారి కి మరియుప్రధాన మంత్రి శ్రీ నరేంద్ర మోదీ కి మధ్య టెలిఫోన్ ద్వారా జరిగిన సంభాషణ

యునైటెడ్ కింగ్ డమ్ ప్రధాని గౌరవనీయురాలు ఎలిజాబెథ్ ట్రస్ గారి తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ మాధ్యమం ద్వారా మాట్లాడారు. యుకె యొక్క ప్రధాని పదవీబాధ్యతల ను ఎలిజాబెథ్ ట్రస్ గారు స్వీకరించిన సందర్భం లో ఆమె కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ఆమె ఇది వరకు వ్యాపార మంత్రి గా మరియు విదేశీ వ్యవహారాల మంత్రి గా విధుల ను నిర్వహించిన కాలం లో భారతదేశం-యుకె ద్వైపాక్షిక సంబంధాల కు అందించిన తోడ్పాటుల ను కూడా ఆయన ప్రశంసించారు. భారతదేశాని కి మరియు యుకె కు మధ్య గల సమగ్ర వ్యూహాత్మక భాగస్వామ్యాన్ని మరింత గా బలపరచడం కోసం నేత లు ఇరువురు వారి యొక్క వచనబద్ధత ను వ్యక్తం చేశారు. రోడ్ మ్యాప్ 2030 యొక్క అమలు లో ఇంతవరకు నమోదు అయినటువంటి పురోగతి, ప్రస్తుతం కొనసాగుతున్న ఎఫ్ టిఎ సంబంధి సంప్రదింపు లు, రక్షణ మరియు భద్రత పరమైన సహకారం, ఇంకా ఉభయ దేశాల ప్రజల మధ్య పరస్పర సంబంధాలు సహా ఇరు పక్షాల హితం ముడిపడ్డ వివిధ అంశాల పై ఇద్దరు నేత లు చర్చించారు. మహారాణి రెండో ఎలిజాబెథ్ యొక్క దుఃఖదాయక మరణం పట్ల యుకె రాజ కుటుంబాని కి మరియు అక్కడి ప్రజానికాని కి భారతదేశం ప్రజల పక్షాన ప్రగాఢ సంతాపాన్ని ప్రధాన మంత్రి శ్రీ నరేంద్ర మోదీ వ్యక్తం చేశారు.
ఐర్లాండ్ తావోయిసీక్ గా పదవీబాధ్యతలు స్వీకరించిన శ్రీ లియో వరాడ్ కర్ కు అభినందనలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఐర్లాండ్ తావోయిసీక్ (ప్రధాని) గా పదవీబాధ్యతలను స్వీకరించిన శ్రీ లియో వరాడ్ కర్ కు అభినందనలు తెలియజేశారు. ‘‘హెచ్.ఇ. శ్రీ లియో వరాడ్ కర్ ఐర్లాండ్ తావోయిసీక్ గా పదవీబాధ్యతలు స్వీకరించినందుకు ఆయనకు ఇవే నా అభినందనలు. భారతదేశం-ఐర్లాండ్ సంబంధాలను మరింత బలోపేతం చేసేందుకుగాను తావోయిసీక్ శ్రీ వరాడ్ కర్ తో కలిసి పనిచేయాలని ఆశిస్తున్నాను’’ అని ప్రధాన మంత్రి తన సందేశంలో పేర్కొన్నారు.
జాతీయ ప్రెస్ దినం సందర్భంగా ఏర్పాటైన కార్యక్రమానికి హాజరైన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు జాతీయ ప్రెస్ దినం సందర్భంగా ది ప్రెస్ కౌన్సిల్ ఆఫ్ ఇండియా ఏర్పాటు చేసిన ఒక కార్యక్రమానికి హాజరయ్యారు. ఇది ది ప్రెస్ కౌన్సిల్ ఆఫ్ ఇండియా స్వర్ణోత్సవ సందర్భం కూడాను. ఈ సందర్భంగా ప్ర‌ధాన మంత్రి ప్రసంగిస్తూ, పత్రికా స్వేచ్ఛ ప్రాముఖ్యాన్ని గురించి నొక్కి చెప్పారు. పత్రికా రంగం స్వీయ నియంత్రణను పాటించాలని, ఏ విధమైన బాహ్య జోక్యం గాని, లేదా పత్రికారంగంపై నియంత్రణ గాని వాంఛనీయం కాదని స్పష్టంచేశారు. దేశంలోని కొన్ని ప్రాంతాలలో ఇటీవల జరిగిన పత్రికారచయితల హత్యలపై ప్ర‌ధాన మంత్రి ఆందోళన వెలిబుచ్చారు. పత్రికారచయితలు నిజాన్ని చాటిచెప్పేందుకు చేసే పరిశోధనలో వారి ప్రాణాలను కోల్పోవడం అత్యంత గంభీరమైన పరిణామమని ఆయన అన్నారు.
ప్రధానమంత్రి మరియు జర్మనీ ఫెడరల్ ఛాన్సెలర్ మధ్య టెలిఫోన్ సంభాషణ

ప్రధానమంత్రి నరేంద్రమోదీ ఈ రోజు జర్మనీ ఛాన్సెలర్ గౌరవనీయురాలు డాక్టర్ ఏంజెలా మెర్కెల్ తో టెలిఫోన్ లో మాట్లాడారు. ప్రస్తుతం నెలకొన్న కోవిడ్-19 మహమ్మారి గురించీ, తమ తమ దేశాల్లో దాని పరిస్థితి గురించీ, ఆరోగ్య సంక్షోభాన్ని ఎదుర్కోవడంలో అంతర్జాతీయ సహకారం ప్రాముఖ్యత గురించీ ఇరువురు నాయకులు చర్చించారు. కరోనా వ్యాప్తి చెందుతున్న ఈ సమయంలో మందులు, వైద్య పరికరాల కొరత పై తమ అభిప్రాయాలు ఒకరికొకరు తెలియజేసుకున్నారు. ఈ విషయంలో సహకరించుకోడానికి మార్గాలను అన్వేషించాలని అంగీకరించాయి. ఆధునిక చరిత్రలో ఈ కోవిడ్-19 మహమ్మారి ఒక ముఖ్యమైన మలుపు అన్న ప్రధానమంత్రి వ్యాఖ్యతో జర్మన్ ఛాన్సలర్ ఏకీభవించారు. మొత్తం మానవాళి భాగస్వామ్య ప్రయోజనం పై దృష్టి కేంద్రీకరించి, కొత్త ప్రపంచీకరణ విధానాన్ని రూపొందించడానికి ఇది ఒక అవకాశాన్ని కల్పిస్తుందని ఇద్దరు నాయకులు అంగీకరించారు. ప్రపంచ ప్రజలకు సాధారణ యోగా వ్యాయామాలను వ్యాప్తి చేయడానికి ఇటీవల భారత్ చేపట్టిన కార్యక్రమాల గురించీ, రోగ నిరోధక శక్తిని పెంపొందించే ఆయుర్వేద నివారణల గురించీ, ప్రధానమంత్రి, గౌరవనీయులైన ఛాన్సలర్ కు తెలియజేశారు. మానసిక, శారీరిక ఆరోగ్యాన్ని పెంచడానికి, ముఖ్యంగా ప్రస్తుత లాక్ డౌన్ పరిస్థితుల్లో ఇటువంటి పద్ధతులు, విధానాలు చాలా ప్రయోజకరంగా ఉంటాయని ఛాన్సలర్ అంగీకరించారు.
సైనిక్ స్కూల్ సొసైటీతో ప్రభుత్వ మరియు ప్రైవేట్ రంగంలోని 100 పాఠశాలల అనుబంధానికి కేంద్ర మంత్రివర్గం ఆమోదం

దేశ సంస్కృతి, వారసత్వ విలువలను పరిరక్షిస్తూ విద్యార్థులకు విలువలతో కూడిన విద్యను అందించాలన్న లక్ష్యంతో కేంద్రం నూతన విద్యా విధానానికి రూపకల్పన చేసింది. విద్యార్థులలో నాయకత్వ లక్షణాలను పెంపొందించడం, క్రమశిక్షణ అలవరచడం, దేశభక్తిని పెంపొందించడం లక్ష్యంగా నూతన విద్యా విధానం అమలు లోకి వచ్చింది. దీనిలో భాగంగా సైనిక్ స్కూళ్ల నిర్వహణా వ్యవస్థలో సమూల మార్పులు తీసుకుని రావడానికి వీలు కల్పించే విధానానికి ప్రధానమంత్రి శ్రీ నరేంద్ర మోదీ అధ్యక్షతన ఈ రోజు సమావేశం అయిన కేంద్ర మంత్రివర్గం ఆమోదం తెలిపింది. రక్షణ మంత్రిత్వ శాఖ పరిధిలో పనిచేస్తున్న సైనిక్ స్కూల్స్ సొసైటీ కి అనుబంధంగా పాఠశాలలను ప్రారంభించడానికి కేంద్ర మంత్రివర్గం ఆమోదం తెలిపింది. ప్రస్తుతం పనిచేస్తున్న సైనిక్ స్కూళ్లకు సమాంతరంగా విభిన్నంగా నూతన పాఠశాలలు పనిచేస్తాయి. రాష్ట్రాలు/ స్వచ్చంద సేవా సంస్థలు/ ప్రైవేట్ రంగాలకు చెందిన 100 పాఠశాలలకు అనుబంధ హోదా ఇవ్వాలని నిర్ణయించారు. ప్రయోజనాలు:
బెల్ గ్రేడ్ లో జరిగిన రెస్ లింగ్ చాంపియన్ శిప్స్ లో పతకాల ను గెలిచినందుకుశివాని, అంజు, దివ్య, రాధిక మరియునిశ లకు అభినందన లు తెలిపిన ప్రధాన మంత్రి

బెల్ గ్రేడ్ లో జరిగిన రెస్ లింగ్ చాంపియన్ శిప్స్ లో పతకాల ను గెలిచినందుకు శివాని ని, అంజు ను, దివ్య ను, రాధిక ను మరియు నిశ ను ప్రధాన మంత్రి శ్రీ నరేంద్ర మోదీ అభినందించారు. ప్రధాన మంత్రి ఒక ట్వీట్ లో – ‘‘బెల్ గ్రేడ్ లో జరిగిన రెస్ లింగ్ చాంపియన్ శిప్స్ లో పతకాల ను గెలిచిన శివాని కి, అంజు కు, దివ్య కు, రాధిక కు, ఇంకా నిశ కు అభినందన లు. వారి ఆట తీరు విశిష్టమైనటువంటిది. అది రెస్ లింగ్ భారతదేశం అంతటా మరింత గా ప్రజాదరణ కు నోచుకోవడానికి తోడ్పడుతుంది’’ అని పేర్కొన్నారు.
విద్యుత్‌ రంగంలో సహకారానికి భారత్, బ్రిటన్‌ ల మధ్య అవగాహనపూర్వక ఒప్పందం

విద్యుత్‌ రంగంలో సహకారానికి సంబంధించి భారత్‌, బ్రిటన్‌ ల మధ్య కుదిరిన అవగాహనపూర్వక ఒప్పందానికి (ఎంఓయూ) ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోద ముద్ర వేసింది. ఈ ఒప్పందం ప్రకారం ఈ కింది అంశాలలో పరస్పర సహకారం ఉంటుంది: 1) మార్కెట్‌ సంస్కరణలు. రెగ్యులేటరీ వ్యవస్థలు. విద్యుత్‌ సరఫరా, పంపిణీ అంశాల్లో పోటీ. పునర్వినియోగ ఇంధన వనరుల వినియోగానికి సంబంధించిన నిబంధనలు, ప్రోత్సాహకాలు; 2) పునర్వినియోగ వనరుల ద్వారా ఉత్పత్తి అయ్యే విద్యుత్‌ను గ్రిడ్‌కు అనుసంధానించడం; 3) సమర్థ రీతిలో పారిశ్రామిక విద్యుత్‌ వినియోగం, వాహనాల ఇంధన వినియోగంలో మెరుగైన చర్యలతో సహా విద్యుత్‌ సామర్థ్య పెంపు చర్యలు, విధానాలు; 4) పవన విద్యుత్‌, సౌర విద్యుత్‌; 5) స్మార్ట్‌ గ్రిడ్‌లు; 6) శక్తిని నిల్వ చేయగల వినూత్న విధానాలతో సహా పలు పరిజ్ఞానాల్లో పరస్పర సహకారం; 7) పునరుత్పాదక, పునర్వినియోగ ఇంధన సంస్థల ఏర్పాటు; 8) ఆఫ్‌-గ్రిడ్‌ పునర్వినియోగ విద్యుత్‌ సేవలు; 9) అలల ద్వారా విద్యుదుత్పత్తి; 10) ఒప్పంద భాగస్వాముల అనుమతి మేరకు ఇతరత్రా అంశాల్లో పరస్పర సహకారం. పరికరాల సరఫరాతో సహా సంపూర్ణ సాంకేతిక సహకారానికి ఈ ఎంఓయూ అవకాశం కల్పిస్తుంది. బ్రిటన్‌ చేపట్టిన పలు ప్రాజెక్టుల ద్వారా ఇరు పక్షాలూ ఆమోదించిన రీతిలో పరస్పర సహకారం కొనసాగుతుంది. అలాగే ఎప్పటికప్పుడు నిర్దిష్ట ప్రాజెక్టులకు సంబంధించి ఒప్పందాలు చేసుకోవడం జరుగుతుంది. విద్యుత్‌ మార్కెట్‌ నిర్మాణం, పునర్వినియోగ ఇంధన వనరుల ద్వారా ఉత్పత్తి అయ్యే విద్యుత్‌ను గ్రిడ్‌తో అనుసంధానించడంపై ప్రధానంగా దృష్టి సారించడం జరుగుతుంది. ఈ ఒప్పందానికి అనుగుణంగా ఇంధన భద్రత, సమర్థ సరఫరా, అందరికీ విద్యుత్‌ను అందుబాటులోకి తేవడం, సుస్థిర ఆర్థిక వృద్ధి లక్ష్యాల సాధనపై దృష్టి పెట్టి కేంద్రం, రాష్ట్రాల స్థాయిలో తదనుగుణ చర్యలు తీసుకోవడం జరుగుతుంది.
కిశ్త్వాడ్ లో, కార్ గిల్ లో కుంభవృష్టి దరిమిలా ఉత్పన్నం అయిన స్థితి ని కేంద్ర ప్రభుత్వంనిశితం గా పర్యవేక్షిస్తోంది: ప్రధాన మంత్రి

కిష్ట్ వాడ్ లో, కార్ గిల్ లో కుంభ వృష్టి దరిమిలా తలెత్తిన స్థితి ని కేంద్ర ప్రభుత్వం నిశితం గా పర్యవేక్షిస్తున్నదని ప్రధాన మంత్రి శ్రీ నరేంద్ర మోదీ అన్నారు. ‘‘ కిష్ట్ వాడ్ లోను, కార్ గిల్ లోను కుండపోత వాన అనంతరం ఏర్పడ్డ స్థితి ని కేంద్ర ప్రభుత్వం నిశితం గా పర్యవేక్షిస్తూంది. ప్రభావిత ప్రాంతాల లో చేతనైన అన్ని విధాలుగాను సహాయాన్ని అందించడం జరుగుతున్నది. ప్రతి ఒక్క వ్యక్తి క్షేమం గా, భద్రం గా ఉండాలి అని నేను ప్రార్థిస్తున్నాను ’’ అని ప్రధాన మంత్రి ఒక ట్వీట్ లో పేర్కొన్నారు.
శ్రీ అనిల్ మాధవ్ దవే కన్నుమూత పట్ల సంతాపం తెలిపిన ప్రధాన మంత్రి

పర్యావరణ మంత్రి శ్రీ అనిల్ మాధవ్ దవే మృతి పట్ల ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. ‘‘నా స్నేహితుడు, చాలా గౌరవనీయుడైన సహోద్యోగి, పర్యావరణ మంత్రి అనిల్ మాధవ్ దవే గారు ఆకస్మికంగా మరణించడం నన్ను పూర్తిగా దిగ్భ్రాంతికి గురిచేసింది. ఇదే నా సంతాపం. అనిల్ మాధవ్ దవే గారిని అంకిత భావం కలిగిన ఒక ప్రజా సేవకుడిగా మనం స్మరించుకొంటాం. ఆయన పర్యావరణాన్ని పరిరక్షించేందుకు గొప్ప ఉత్సాహాన్ని ప్రదర్శించిన వ్యక్తి. నేను గత సాయంత్రం పొద్దు పోయే వరకు విధానపరంగా కీలకమైనటువంటి అంశాలను చర్చిస్తూ ఆయన తోనే ఉన్నాను. ఈ మరణం నాకు వ్యక్తిగతంగా లోటును మిగిల్చింది’’ అని ప్రధాన మంత్రి తన సందేశంలో పేర్కొన్నారు.
‘స్వ‌చ్ఛ్ భార‌త్ దివ‌స్ 2019’ని ప్రారంభించిన ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ నేడు అహ‌మ‌దాబాద్ లో ‘స్వ‌చ్ఛ్ భార‌త్ దివ‌స్ 2019’ని ప్రారంభించారు. ఆయ‌న మ‌హాత్మ గాంధీ 150వ జ‌యంతి స్మృత్య‌ర్థం త‌పాలా బిళ్ళ ను, వెండి నాణేన్ని ఆవిష్కరించారు. స్వ‌చ్ఛ్ భార‌త్ పుర‌స్కారాల ను విజేత‌ల కు ఆయ‌న ప్ర‌దానం చేశారు. అంత‌క్రితం, ఆయ‌న సాబ‌ర్ మ‌తీ ఆశ్ర‌మం లో మ‌హాత్మ గాంధీ కి శ్ర‌ద్ధాంజ‌లి ని ఘటించారు. ఆయ‌న మ‌గ‌న్ నివాస్ (చ‌ర‌ఖా గేల‌రీ)ని ద‌ర్శించారు. అలాగే, అక్క‌డి చిన్నారుల తో ఆయ‌న భేటీ అయ్యారు. ‘స్వ‌చ్ఛ్ భార‌త్ దివ‌స్’ కార్య‌క్ర‌మాని కి త‌ర‌లి వ‌చ్చిన స‌ర్పంచ్ లను ఉద్దేశించి ప్ర‌ధాన మంత్రి శ్రీ న‌రేంద్ర మోదీ ప్ర‌సంగిస్తూ, మ‌హాత్మ గాంధీ 150వ జ‌యంతి ని యావ‌త్తు ప్ర‌పంచం స్మ‌రించుకొంటోంద‌న్నారు. కొద్ది రోజుల క్రితం గాంధీజీ కి సంబంధించిన ఒక త‌పాలా బిళ్ళ ను ఐక్య రాజ్య స‌మితి విడుద‌ల చేసిన తరువాత ఈ కార్య‌క్ర‌మం మ‌రింత స్మ‌ర‌ణీయం గా మారింద‌ని శ్రీ మోదీ చెప్పారు. త‌న‌కు త‌న జీవ‌న కాలం లో అనేక ప‌ర్యాయాలు సాబ‌ర్ మ‌తీ ఆశ్ర‌మాన్ని సంద‌ర్శించే అవ‌కాశం దొరికింద‌ని, అలాగే ప్ర‌తి సారి మాదిరిగా ఈ రోజు న కూడా కొత్త శ‌క్తి త‌న‌ కు ల‌భించిందని ఆయ‌న వెల్ల‌డించారు. బ‌హిరంగ ప్ర‌దేశాల లో మ‌ల‌మూత్రాదుల విస‌ర్జన కు వీలు లేనివి గా గ్రామ సీమ‌లు త‌మ‌ంతట తాము ఈ రోజు న ప్ర‌క‌టించుకొన్నాయ‌ని చెప్తూ, దీని కి గాను దేశం లోని ప్ర‌తి ఒక్క‌రి కీ.. ప్ర‌త్యేకించి, ప‌ల్లెల లో నివ‌శిస్తున్న‌ వారికి, స‌ర్పంచుల తో పాటు స్వ‌చ్ఛ‌త కోసం శ్ర‌మించిన వారంద‌రికీ కూడాను.. ఆయన శుభాకాంక్ష‌లు తెలిపారు. వ‌య‌స్సు, సామాజిక స్థాయి, ఇంకా ఆర్థిక స్థితిగ‌తులు అనే అంశాల‌ కు అతీతం గా, అందరూ స్వ‌చ్ఛ‌త‌, గరిమ, ఇంకా సమ్మానం కోసం ఈ ప్ర‌తిజ్ఞ లో వారి యొక్క తోడ్పాటు ను అందించార‌ని ఆయన అన్నారు. మ‌నం సాధించిన‌టువంటి ఈ స‌ఫ‌ల‌త ను చూసి ఈ రోజు న ప్ర‌పంచం అబ్బురపడి, మ‌రి మ‌న‌ కు బ‌హుమ‌తి ని అంద‌జేస్తోంద‌ని ఆయ‌న చెప్పారు. భారతదేశం 60 మాసాల లో 11 కోట్ల కు పైగా టాయిలెట్ ల‌ను నిర్మించడం ద్వారా 60 కోట్ల కు పైగా జ‌నాభా కు టాయిలెట్ వసతి ని స‌మ‌కూర్చ‌డం ప‌ట్ల ప్ర‌పంచం ఆశ్చ‌ర్య‌చ‌కితురాల‌యింద‌ని ఆయ‌న అన్నారు. ప్ర‌జ‌ల భాగ‌స్వామ్యం మ‌రియు స్వ‌చ్ఛంద ప్రాతిప‌దిక అనేది స్వ‌చ్ఛ్ భార‌త్ అభియాన్ కు ఒక గుర్తింపు ను తెచ్చిపెట్టి, ఈ ఉద్య‌మ సాఫ‌ల్యాని కి కార‌ణాలయ్యాయి అని ప్ర‌ధాన మంత్రి పేర్కొన్నారు. ఈ ఉద్య‌మాని కి హృద‌యపూర్వ‌క మ‌ద్ధ‌తు ను అందించినందుకు యావ‌త్తు దేశ ప్ర‌జ‌ల కు ఆయ‌న ధ‌న్య‌వాదాలు తెలిపారు. ప్ర‌జ‌ల భాగ‌స్వామ్యం యొక్క ప్రాముఖ్యాన్ని ప్ర‌ధాన మంత్రి నొక్కి వక్కాణిస్తూ, జ‌ల్ జీవ‌న్ మిశ‌న్ మ‌రియు ఒక‌సారి వినియోగించే ప్లాస్టిక్ ను 2022 క‌ల్లా నిర్మూలించ‌డం వంటి ముఖ్య‌మైన ప్ర‌భుత్వ కార్య‌క్ర‌మాలు స‌ఫ‌లం కావాలి అంటే స‌మ‌ష్టి ప్ర‌య‌త్నాలు ఎంత‌యినా అవ‌స‌ర‌మ‌న్నారు. మ‌హాత్మ గాంధీ క‌ల‌ల ను నెర‌వేర్చే దిశ గా ప‌య‌నించాల‌ని త‌న ప్ర‌భుత్వం కంక‌ణం క‌ట్టుకొన్నదని ప్ర‌ధాన మంత్రి అన్నారు. ఈ సంద‌ర్భం గా ఆయ‌న స్వావ‌లంబ‌న కు పూచీ ప‌డే విధం గా ప్ర‌భుత్వం న‌డుం క‌ట్టిన కార్య‌క్ర‌మాల ను గురించి ‘ఈజ్ ఆఫ్ లివింగ్’ గురించి, మ‌రి అలాగే అభివృద్ధి ఫ‌లాల‌ ను వ‌రుస‌ లోని క‌డ‌ప‌టి వ్య‌క్తి కి అందించ‌డం గురించి ప్ర‌స్తావించారు. దేశ ఉన్న‌తి కోసం సంక‌ల్పం తీసుకోవాల‌ని, మ‌రి ఆ సంక‌ల్పం సిద్ధించే విధంగా పాటు ప‌డాల‌ని ప్ర‌జ‌ల కు ఆయ‌న విజ్ఞప్తి చేశారు. అటువంటి 130 కోట్ల మంది యొక్క సంక‌ల్పం విస్తృతమైన ప‌రివ‌ర్తన‌ ను తీసుకు రాగ‌లుగుతుందని ఆయ‌న చెప్పారు.
జపాన్ లో భారతీయ సముదాయం తో మాట్లాడిన ప్రధాన మంత్రి

ప్రధాన మంత్రి శ్రీ నరేంద్ర మోదీ జపాన్ లో 700 మంది కి పైగా ప్రవాసీ భారతీయుల ను ఉద్దేశించి ఈ రోజు (2022 మే 23వ తేదీ) న ప్రసంగించారు. వారితో ఆయన ముచ్చటించారు కూడాను. కార్యక్రమాని కన్నా ముందు, ప్రధాన మంత్రి జపాన్ లో భారతదేశాని కి మరియు జపాన్ కు మధ్య సాంస్కృతిక సంబంధాల ను మరియు ఒక దేశ నివాసులు మరొక దేశాని కి రాకపోకలు జరపడాన్ని ప్రోత్సహించడం లో తోడ్పాటు ను ఇస్తున్న ఇండాలజిస్టు లు, క్రీడాకారులు, ఇంకా సాంస్కృతిక కళాకారుల తో భేటీ అయ్యారు. ప్రధాన మంత్రి జపాన్ లో ప్రవాసీ భారతీయ సమ్మాన్ పురస్కారాల విజేతల తో కూడా భేటీ అయ్యారు. జపాన్ లో ప్రవాసీ భారతీయులు 40,000 కు మించి ఉంటున్నారు. ప్రధాన మంత్రి భారతీయ సముదాయం యొక్క సభ్యుల నైపుణ్యాల ను, ప్రతిభ ను, నవ పారిశ్రామికత్వాన్ని మరియు మాతృభూమి తో వారి కి ఉన్నటువంటి అనుబంధాన్ని ప్రశంసించారు. స్వామి వివేకనంద మరియు గురుదేవ్ రబీంద్ర నాథ్ టాగోర్ లను గురించి ప్రధాన మంత్రి ప్రస్తావిస్తూ, భారతదేశాని కి మరియు జపాన్ కు మధ్య ఇప్పుడున్న సాంస్కృతిక సంబంధాల ను గురించి కూడా ప్రత్యేకం గా ప్రస్తావించారు. ఇటీవలి కొన్నేళ్ల లో భారతదేశం లో చోటు చేసుకొన్న సామాజిక- ఆర్థిక అభివృద్ధి మరియు సంస్కరణ తాలూకు వివిధ పార్శ్వాలను గురించి కూడా చర్చించారు. ‘భారత్ చలో, భారత్ సే జుడో’ ఉద్యమం లో కలవవలసిలంది గాను, ముందడుగు వేయవలసిలందిగాను భారతీయ సముదాయాన్నొ ఆయన ఆహ్వానించారు.
సామాజిక‌, ఆర్థిక‌, పారిశ్రామిక‌, ప్రాంతీయ అభివృద్ధి కార్య‌క్ర‌మాల‌కు సంబంధించి ర‌ష్య‌న్ ఫెడ‌రేష‌న్ ఆర్థికాభివృద్ధి మంత్రిత్వ‌శాఖ‌కు(ఎంఇడిఆర్ ఎఫ్‌), నీతి ఆయోగ్‌కు మ‌ధ్య  అవ‌గాహ‌నా ఒప్పందానికి కేబినెట్ అనుమ‌తి.

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర‌కేబినెట్‌, నేష‌న‌ల్ ఇన్‌స్టిట్యూట్ ఫ‌ర్ ట్రాన్స్‌ఫార్మింగ్ ఇండియా ( ఎన్‌.ఐ.టి.ఐ) ఆయోగ్‌, ర‌ష్య‌న్ ఫెడ‌రేష‌న్ ఆర్థికాభివృద్ధి మంత్రిత్వ‌శాఖ (ఎం.ఇ.డి.ఆర్‌.ఎప్)కు మ‌ధ్య సామాజిక‌, ఆర్థిక, పారిశ్రామిక‌, ప్రాంతీయ అభివృద్ధి కార్య‌క్ర‌మాల‌కు సంబంధించి అవ‌గాహ‌నా ఒప్పందం కుదుర్చుకునేందుకు అనుమ‌తినిచ్చింది. సామాజిక‌, ఆర్థిక‌, పారిశ్రామిక‌, ప్రాంతీయ అభివృద్ధికి సంబంధించిన ఫ్రేమ్‌వ‌ర్క్ రూప‌క‌ల్ప‌న‌, వ్యూహాలు, కార్య‌క్ర‌మాల అమ‌లు విష‌యంలో ప‌ర‌స్ప‌ర స‌హ‌కారాన్ని అందిపుచ్చుకోవ‌డం ఈ అవగాహ‌నా ఒప్పందం ల‌క్ష్యం. ఇది ఒక‌రి సానుకూల‌త‌ల‌ను, మార్కెట్‌, సాంకేతిక‌త‌, విధానాలు త‌దిత‌రాల‌ను మ‌రొక‌రు అర్థం చేసుకోవ‌డానికి అనువైన వాతావ‌ర‌ణాన్ని, ఫ్రేమ్‌వ‌ర్క్‌ను క‌ల్పిస్తుంది. ఈ అవ‌గాహ‌నా ఒప్పందం కింది అంశాల‌లో స‌హ‌కారానికి సంబంధించిన‌దిః 1.ప‌ర‌స్ప‌ర ఆస‌క్తిక‌లిగిన అంశాల‌కు సంబంధించిన ప్రాజెక్టుల‌లో సంయుక్త ప‌రిశోధ‌నా ప్రాజెక్టుల నిర్వ‌హ‌ణ‌, అమ‌లు 2. అభివృద్ధి కార్య‌క్ర‌మాలు, దానికి సంబంధించి ప్ర‌భుత్వ వ్యూహాలు వంటి వాటితోస‌హా ఇరువైపులా ప‌ర‌స్ప‌ర ఆస‌క్తిగ‌ల ప‌రిశోధ‌న ప‌నుల‌ స‌మాచారాన్ని ఇచ్చిపుచ్చుకోవ‌డం, 3. ఇరుదేశాల వైపు నుంచి సంబంధిత నిపుణులు సంయుక్త కార్య‌క్ర‌మాల‌లో పాల్గొన‌డం. 4. సెమినార్లు, స‌ద‌స్సులు, అంగీక‌రించిన అజెండాపై స‌మావేశాలు నిర్వ‌హించ‌డం 5. ఇరువైపులా ప‌ర‌స్ప‌ర అనుమ‌తితో ప‌ర‌స్ప‌ర స‌హ‌కారం
ఇంటెల్ సిఇఒ శ్రీ పేట్ జెల్సింగర్ తో భేటీ అయిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఇంటెల్ ముఖ్య కార్యనిర్వహణ అధికారి (సిఇఒ) శ్రీ పేట్ జెల్సింగర్ తో సమావేశమయ్యారు. సాంకేతిక విజ్ఞానం, పరిశోధన మరియు నూతన ఆవిష్కరణ లకు సంబంధించిన విషయాల పైన ఈ సందర్భం లో చర్చించారు. భారతదేశం పట్ల శ్రీ పేట్ జల్సింగర్ వ్యక్తంచేసిన ఆశావాదాన్ని కూడా ఆయన ప్రశంసించారు. ఇంటెల్ సిఇఒ చేసిన ఒక ట్వీట్ కు ప్రధాన మంత్రి సమాధానమిస్తూ, ‘‘మిమ్మల్ని కలుసుకొన్నందుకు సంతోషిస్తున్నాను @PGelsinger గారూ!. మనం సాంకేతిక విజ్ఞానం, పరిశోధన మరియు నూతన ఆవిష్కరణ లకు సంబంధించిన విషయాల పై ఉత్కృష్టమైనటువంటి చర్చల ను జరిపాం. నేను భారతదేశం పట్ల మీరు వ్యక్తం చేసిన ఆశావహ దృక్పథాన్ని మెచ్చుకొంటున్నాను.’’ అని పేర్కొన్నారు.
జ‌పాన్ ప్ర‌ధాని ప‌ద‌వికి మ‌ళ్ళీ ఎన్నికైన శ్రీ శింజో ఆబే ను అభినందించిన ప్ర‌ధాన మంత్రి

జపాన్ లో ఆదివారం జరిగిన ఆకస్మిక ఎన్నిక‌ల‌లో ప్ర‌ధాని ప‌ద‌వికి శ్రీ శింజో ఆబే తిరిగి ఎన్నికైన సందర్భంగా ఆయ‌న‌ను ప్ర‌ధాన మంత్రి శ్రీ న‌రేంద్ర మోదీ అభినందించారు. ‘‘నా ప్రియ‌ మిత్రుడు శ్రీ శింజో ఆబే ఎన్నిక‌ల‌లో ఘ‌న విజ‌యం సాధించినందుకు హృద‌య‌పూర్వక శుభాకాంక్ష‌లు. ఆయ‌న‌తో క‌ల‌సి భార‌త‌దేశం- జ‌పాన్ సంబంధాల‌ను మ‌రింత బ‌లోపేతం చేయడం కోసం కృషిచేయాలని నేను ఎదురుచూస్తున్నాను’’ అని ప్ర‌ధాన మంత్రి త‌న సందేశంలో పేర్కొన్నారు.
మెస్స‌ర్స్ రాష్ట్రీయ కెమిక‌ల్స్ & ఫ‌ర్టిలైజ‌ర్స్ (ఆర్‌సిఎఫ్‌) కు చెందిన భూమి ని ముంబ‌యి మెట్రో పాలిట‌న్ రీజన‌ల్ డివెల‌ప్‌మెంట్ అథారిటీ (ఎమ్ఎమ్ఆర్‌డిఎ) కి బ‌దిలీ చేసేందుకు ఆమోదం తెలిపిన మంత్రివ‌ర్గం

మెస్స‌ర్స్ ఆర్‌సిఎఫ్ కు చెందిన భూమి ని మ్యునిసిప‌ల్ కార్పొరేశన్ ఆఫ్ గ్రేట‌ర్ ముంబ‌యి (ఎమ్‌సిజిఎమ్‌) కి బ‌ద‌లాయించేందుకు; మ‌రియు ఎమ్ఎమ్ఆర్‌డిఎ/ఎమ్‌సిజిఎమ్ కు భూమి ని బ‌దిలీ చేసినందుకు బ‌దులుగా అందుకున్న/అంద‌వ‌ల‌సివున్న ట్రాన్స్‌ఫ‌ర‌బుల్ డివెల‌ప్‌మెంట్ రైట్ (టిడిఆర్‌) స‌ర్టిఫికెట్ విక్ర‌యానికి కూడా ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించిన కేంద్ర మంత్రివ‌ర్గ స‌మావేశం మెస్స‌ర్స్ రాష్ట్రీయ కెమిక‌ల్స్ & ఫ‌ర్టిలైజ‌ర్స్ లిమిటెడ్‌ (ఆర్‌సిఎఫ్‌) కు చెందిన భూమి ని ముంబ‌యి మెట్రో పాలిట‌న్ రీజ‌న‌ల్ డివెల‌ప్‌మెంట్ అథారిటీ (ఎమ్ ఎమ్ ఆర్‌డిఎ)కి బ‌దిలీ చేసేందుకు; మెస్స‌ర్స్ ఆర్‌సిఎఫ్ కు చెందిన భూమి ని మ్యునిసిప‌ల్ కార్పొరేశన్ ఆఫ్ గ్రేట‌ర్ ముంబ‌యి (ఎమ్‌సిజిఎమ్‌)కి బ‌ద‌లాయించేందుకు; మ‌రియు ఎమ్ఎమ్ఆర్‌డిఎ/ఎమ్‌సిజిఎమ్ కు భూమిని బ‌దిలీ చేసినందుకు బ‌దులుగా అందుకున్న/ అంద‌వ‌ల‌సివున్న ట్రాన్స్‌ఫ‌ర‌బుల్ డివెల‌ప్‌మెంట్ రైట్ (టిడిఆర్‌) స‌ర్టిఫికెట్ విక్ర‌యానికి ఎక్స్‌-పోస్ట్ ఫ్యాక్టో ఆమోదం తెలిపింది. పూర్వ‌రంగం: ఆర్‌సిఎఫ్ భార‌తదేశం లోని ప్ర‌భుత్వ రంగం లో గ‌ల అగ్ర‌గామి ఎరువులు మ‌రియు ర‌సాయ‌నాల త‌యారీ కంపెనీ ల‌లో ఒక‌టి గా ఉంది. దీనిని 1978వ సంవ‌త్స‌రం మార్చి నెల 6వ తేదీ నాడు అంత‌కు పూర్వం ఉన్న‌టువంటి ఫ‌ర్టిలైజ‌ర్ కార్పొరేశ‌న్ ఆఫ్ ఇండియా లిమిటెడ్ ను పున‌ర్వ్యవస్థీకరించి నెలకొల్పడమైంది. ప్ర‌స్తుతం ఆర్‌సిఎఫ్ అధీకృత మూల‌ధ‌నం 800 కోట్ల రూపాయ‌లు గాను, చెల్లించిన మూల‌ధ‌నం 551.69 కోట్ల రూపాయ‌లు గాను ఉంది. 1997 వ సంవ‌త్స‌రంలో ఈ కంపెనీ కి ప్ర‌తిష్టాత్మ‌క‌ ‘మినీ ర‌త్న’ హోదా ను ఇవ్వ‌డ‌ం జరిగింది. ఆర్‌సిఎఫ్ కు చెందిన 48,849.74 చ‌.మీ. భూమి (ఇందులో 8265 చ‌.మీ.ల భూమి ఎటువంటి చిక్కులు లేని/ స్వేచ్ఛాయుత‌మైన భూమి కాగా 40584.74 చ‌.మీ లు రుణ‌గ్ర‌స్త భూమి)ని ఎమ్ఎమ్ఆర్‌డిఎ సేక‌రించి ఈస్ట‌ర్న్ ఫ్రీ వే – అనిక్ పంజ్ రాపోల్ లింక్ రోడ్డు (ఎపిఎల్ఆర్) నిర్మాణాన్ని పూర్తి చేసి, 2014వ సంవ‌త్స‌రం లో ప్ర‌జా వినియోగానికి గాను ప్రారంభించింది. ఇందులో 8265 చ‌.మీ. ల భూమి ఎటువంటి చిక్కులు లేని/ విముక్త భూమి కి గాను ఒక తాత్కాలిక స‌హాయం గా ఎమ్ఎమ్ఆర్‌డిఎ 1.11.2017 నాడు 16530 చ‌.మీ. ల‌కు గాను జారీ చేసిన టిడిఆర్ స‌ర్టిఫికెట్ ను ఆర్‌సిఎఫ్ స్వీక‌రించింది. 40584.74 చ‌.మీ. ల విస్తీర్ణం క‌లిగిన రుణ గ్ర‌స్త భూమి కి గాను టిడిఆర్‌/న‌ష్ట ప‌రిహారం కోరుతూ ఆర్‌సిఎఫ్ వేసిన దావా పై మ‌ధ్య‌వ‌ర్తి ఒక నిర్ణయాన్ని వెలువ‌రించవ‌ల‌సివుంది. ఎమ్‌సిజిఎమ్ యొక్క ముంబ‌యి అభివృద్ధి ప్ర‌ణాళిక లో నుండి ఆర్‌సిఎఫ్ కాల‌నీ కి చెందిన అంత‌ర్గ‌త ర‌హ‌దారుల‌ను తొల‌గించాల‌ంటూ ఆర్‌సిఎఫ్ దీర్ఘ‌కాలంగా ఎమ్ సిజిఎమ్ ను ప‌ట్టు బట్టుతూ వ‌స్తోంది. అనంత‌ర కాలంలో ప‌ర‌స్ప‌రం అంగీకారం కుదిరిన నియ‌మ నిబంధ‌న‌ల‌కు లోబ‌డిన‌టువంటి న‌ష్ట ప‌రిహారం గా టిడిఆర్ కు బ‌దులుగా దాదాపు 16000 చ‌.మీ ల భూమి ని (స్థ‌లం వాస్త‌వ కొల‌త ష‌ర‌తుకు లోబ‌డి) 18.3 మీట‌ర్ల డిపి ర‌హ‌దారి నిర్మాణం కోసం అప్పగించేందుకు ఆర్‌సిఎఫ్ అంగీక‌రించింది. ప్ర‌తిపాదిత ఆర్‌సిఎఫ్ టౌన్ శిప్ కు ఎదురుగా 331.96 చ.మీ. ల మేర‌కు ఆర్‌సిఎఫ్ భూమి ని ప‌బ్లిక్ రోడ్డు విస్త‌ర‌ణ‌కై రిజ‌ర్వు చేస్తున్న‌ట్లు అభివృద్ధి ప్ర‌ణాళిక‌ లో ఎమ్‌సిజిఎమ్ చూపించింది. ఎమ్‌సిజిఎమ్ యొక్క 1991 నాటి డివెల‌ప్‌మెంట్ కంట్రోల్ రూల్స్ ప్ర‌కారం, భూమి ని రిజ‌ర్వు చేసిన‌ట్ల‌యితే భూమి ని రోడ్‌ సెట్ బ్యాక్ ఏరియా గా ఎమ్‌సిజిఎమ్ కు విధ్యాత్మకంగా వ‌దులుకోవ‌ల‌సివుంటుంది.
ఇండియా-యుఎఇ వర్చువల్ సమిట్

ప్రధాన మంత్రి శ్రీ నరేంద్ర మోదీ మరియు అబు ధాబి క్రౌన్ ప్రిన్స్, ఇంకా యుఎఇ సాయుధ బలగాల డిప్యూటీ సుప్రీం కమాండర్ శ్రీ శేఖ్ మొహమ్మద్ బిన్ జాయద్ అల్ నాహ్ యాన్ 2022వ సంవత్సరం ఫిబ్రవరి 18వ తేదీ నాడు ఒక వర్చువల్ సమిట్ ను నిర్వహించనున్నారు. భారతదేశం తన స్వాతంత్య్రాని కి 75 సంవత్సరాల ను ‘ఆజాదీ కా అ మృత్ మహోత్సవ్’ గా జరుపుకొంటున్న మరియు యుఎఇ తన స్థాపన తాలూకు 50వ వార్షికోత్సవాన్ని వేడుక గా జరుపుకొంటన్న సందర్భం లో రెండు దేశాల మధ్య చరిత్రాత్మకమైనటువంటి మరియు మైత్రిపూర్ణమైనటువంటి సంబంధాల పట్ల వారి దృష్టి కోణాన్ని నేత లు ఇరువురు వెల్లడి చేసే అవకాశం ఉంది. ఇరువురు నేత లు ద్వైపాక్షిక సహకారాన్ని గురించి చర్చించడం తో పాటు పరస్పర హితం ముడిపడిన ప్రాంతీయ అంశాల పైన మరియు అంతర్జాతీయ అంశాల పైన వారి అభిప్రాయాల ను కూడా ఒకరికి మరొకరు తెలియజేసుకోనున్నారు. ఇటీవలి కొన్నేళ్ళ లో భారతదేశాని కి, యుఎఇ కి మధ్య ద్వైపాక్షిక సంబంధాలు అన్ని రంగాల లో సుదృఢం అయ్యాయి. అంతేకాక ఇరు పక్షాలు కలిసికట్టుగా ఒక విస్తృత వ్యూహాత్మక భాగస్వామ్యాన్ని మొదలుపెట్టాయి. ప్రధాన మంత్రి 2015వ సంవత్సరం లో, 2018వ సంవత్సరం లో మరియు 2019వ సంవత్సరం లో యుఎఇ ని సందర్శించారు; అబు ధాబి క్రౌన్ ప్రిన్స్ 2016వ సంవత్సరం లో మరియు 2017వ సంవత్సరం లో భారతదేశాన్ని సందర్శించారు. రెండు పక్షాల మధ్య మంత్రుల స్థాయి సంద్భనలు కూడా నిరంతరం సాగుతున్నాయి. వాటి లో విదేశీ వ్యవహారాల శాఖ మంత్రి జరిపిన మూడు యాత్ర లు, 2021వ సంవత్సరం లో వాణిజ్యం మరియు పరిశ్రమ శాఖ మంత్రి యుఎఇ సందర్శన భాగం గా ఉన్నాయి. కోవిడ్-19 మహమ్మారి కాలం లో ఆరోగ్య సంరక్షణ, ఇంకా ఆహార భద్రత వంటి ముఖ్య రంగాల లో ఉభయ పక్షాలు సన్నిహిత సమన్వయం తో పని చేశాయి. ద్వైపాక్షిక వ్యాపారం, పెట్టుబడి, ఇంకా శక్తి సంబంధాలు నిరంతరం పటిష్టం గా ఉన్నాయి. దీనితో పాటు ఉభయ పక్షాలు నవీకరణ యోగ్య శక్తి, స్టార్ట్-అప్స్, ఫిన్ టెక్ వగైరా కొత్త రంగాల లో వాటి సహకారాన్ని బలపరచుకొంటున్నాయి. దుబయి ఎక్స్ పో 2020 లో అన్నిటికంటే పెద్ద మండపాల లో ఒక మండపం లేదా పెవిలియన్ లో భారతదేశం పాలుపంచుకొంటోంది. ద్వైపాక్షిక సంబంధాలలో ఒక ప్రధానమైనటువంటి ఒక కార్యక్రమం ఏది అంటే అది కోంప్రిహెన్సివ్ ఇకానామిక్ పార్ట్ నర్ శిప్ అగ్రిమెంట్ (సిఇపిఎ) అనేదే. సిఇపిఎ సంబంధి సంప్రదింపులు 2021వ సంవత్సరం సెప్టెంబర్ లో మొదలై, అవి పూర్తి అయ్యాయి కూడాను. ఈ ఒప్పందం భారతదేశానికి, యుఎఇ కి మధ్య ఆర్థికపరమైన మరియు వాణిజ్యపరమైన బంధాన్ని తదుపరి స్థాయి కి తీసుకు పోనుంది. యునైటెడ్ అరబ్ ఎమిరేట్స్ నిజానికి భారతదేశాని కి మూడో అతి పెద్ద వ్యాపార భాగస్వామి గా ఉంది. మరి ద్వైపాక్షిక వ్యాపారం, ఇంకా పెట్టుబడి సంబంధాల లో చెప్పుకోదగ్గ వృద్ధి చోటుచేసుకోగలదన్న అంచనా ఉంది. యుఎఇ లో విశాలమైన భారతీయ సముదాయం నివసిస్తున్నది. ఈ సముదాయం సంఖ్య సుమారు 3.5 మిలియన్ గా లెక్క కు వస్తుంది. మహమ్మారి కాలం లో భారతదేశ సముదాయాని కి సమర్ధన ను అందించినందుకు గాను యుఎఇ నాయకత్వాని కి భారతదేశం పక్షాన ప్రశంస ను ప్రధాన మంత్రి వ్యక్తం చేశారు. యుఎఇ నాయకత్వం సైతం భారతదేశాని కి చెందిన సముదాయం అభివృద్ధి పరం గా అందించిన తోడ్పాటు ను అభినందించింది. మహమ్మారి కాలం లో ఇరు పక్షాలు ఒక ‘ఎయర్ బబుల్ అరేంజ్ మెంట్ ’ అంశం లో పరస్పరం అంగీకారాన్ని వ్యక్త పరచాయి. తత్ఫలితం గా, కోవిడ్-19 వివిధ సవాళ్ళ ను రువ్వినప్పటికీ ఉభయ దేశాల ప్రజల మధ్య రాక పోకలు సాధ్యపడ్డాయి.
లిగో- ఇండియా మెగా సైన్స్ ప్ర‌తిపాద‌న‌కు సైద్ధాంతిక ఆమోదాన్ని తెలిపిన కేంద్ర మంత్రిమండ‌లి

ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ‌ స‌మావేశం ఎల్ఐజిఒ (లిగో) – ఇండియా మెగా సైన్స్ ప్ర‌తిపాద‌న‌కు సైద్ధాంతిక ఆమోదాన్ని తెలిపింది. లిగో ఇండియా గురుత్వాక‌ర్ష‌ణ త‌రంగాల‌ పైన ప‌రిశోధ‌న‌లు చేయ‌నున్న‌ది. లేజ‌ర్ ఇంట‌ర్‌ఫెరోమీట‌ర్ గ్రావిటేష‌న‌ల్ వేవ్ అబ్ జ‌ర్వేట‌రీ ఆఫ్ ఇండియానే సంక్షిప్తంగా లిగో- ఇండియా ప్రాజెక్టుగా వ్య‌వ‌హ‌రిస్తున్నారు. ఈ ప్రాజెక్టును ఒక‌ ప్ర‌యోగాత్మ‌క ప‌థ‌కంగా అణు శ‌క్తి విభాగం, సైన్స్ అండ్ టెక్నాల‌జీ విభాగం (డిఎస్ టి) నిర్వ‌హించ‌నున్నాయి. గురుత్వాక‌ర్ష‌ణ త‌రంగాల గుర్తింపు ఈ మ‌ధ్య‌నే వెల్ల‌డి అయిన‌ విష‌యం తెలిసిందే. సైన్స్‌లో చ‌రిత్రాత్మ‌క‌మైన సంఘ‌ట‌న‌గా ఈ గుర్తింపున‌కు పేరొచ్చింది. గురుత్వాకర్ష‌ణ త‌రంగాల గుర్తింపు విశ్వంలో దాగిన కొన్ని అత్యంత గొప్ప‌ ర‌హ‌స్యాలను ఛేదించేందుకు స‌హాయ‌ప‌డ‌నుంది. ఈ నేప‌థ్యంలో లిగో-ఇండియా మెగా సైన్స్ ప్ర‌తిపాద‌న‌కు ఆమోదం ల‌భించ‌డం యాదృచ్ఛిక ఘ‌ట‌న అని చెప్ప‌వ‌చ్చు. లిగో- ఇండియా ప్రాజెక్టు ద్వారా గురుత్వాక‌ర్ష‌ణ త‌రంగాల అత్యాధునిక ప‌రిశీల‌నాల‌యాన్ని నెలకొల్పడం జ‌రుగుతుంది. ఈ ప్రాజెక్టును అమెరికాలోని కాల్‌టెక్‌, ఎంఐటి సంస్థ‌ల తోడ్పాటుతో ప‌ని చేస్తున్న లిగో లాబ‌రేట‌రీ సాయంతో ఏర్పాటు చేస్తారు. ఈ ప్రాజెక్టు ద్వారా సైంటిస్టుల‌కు, ఇంజినీర్ల‌కు గురుత్వాక‌ర్ష‌ణ త‌రంగాల విష‌యంలో మునుపెన్న‌డు లేని రీతిలో చాలా లోతుగా ప‌రిశోధ‌న‌లు చేసే అవ‌కాశంతో పాటు ఖ‌గోళ‌ క్షేత్రంలో నాయ‌క‌త్వం వ‌హించే అవ‌కాశం కూడా చేజిక్క‌గ‌ల‌ద‌ని ఆశించ‌వ‌చ్చు. అత్యాధునిక సాంకేతిక‌త‌ను స‌మ‌కూర్చే గొప్ప అవ‌కాశాలను భార‌తీయ పారిశ్రామిక రంగానికి లిగో-ఇండియా ప్రాజెక్టు ఇవ్వ‌గ‌ల‌దు. ఈ ప్రాజెక్టులో భాగంగా స‌మ‌త‌ల భూభాగంలో అల్ట్రా హై వ్యాక్యూంతో కూడిన‌ 8 కిలోమీట‌ర్ల పొడ‌వైన బీమ్ ట్యూబ్ ను నిర్మించ‌వ‌ల‌సి ఉంటుంది. ఈ ప్రాజెక్టు భార‌తీయ విద్యార్థులకు, యువ శాస్త్ర‌వేత్త‌ల‌కు శాస్త్ర‌, సాంకేతిక విజ్ఞాన రంగాల‌లో స‌రికొత్త అంశాల‌ను అన్వేషించేందుకు స్ఫూర్తిని అందించ‌గ‌లుగుతుంది. అలాగే, ఇది దేశంలో శాస్త్రీయ ప‌రిశోధ‌న‌కు కొత్త ఉత్తేజాన్ని కూడా ఇస్తుంది.